[pic] | EUROOPAN YHTEISÖJEN KOMISSIO | Bryssel 3.2.2009 KOM(2009) 42 lopullinen KOMISSION TIEDONANTO EUROOPAN PARLAMENTILLE, NEUVOSTOLLE JA TILINTARKASTUSTUOMIOISTUIMELLE Kertomus täytäntöönpanosta: toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä KOMISSION TIEDONANTO EUROOPAN PARLAMENTILLE, NEUVOSTOLLE JA TILINTARKASTUSTUOMIOISTUIMELLE Kertomus täytäntöönpanosta: toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä 1. Tiivistelmä Komissio hyväksyi 19. helmikuuta 2008 toimintasuunnitelman, joka koskee sen jäsenvaltioihin kohdistuvan valvontatehtävän vahvistamista rakennetoimien yhteisen hallinnoinnin yhteydessä, jäljempänä ’toimintasuunnitelma’[1]. Toimintasuunnitelman tavoitteena on vahvistaa komission toimia, joilla puututaan rakennetoimien maksuihin liittyvään suureen virhemäärään ja heikkouksiin jäsenvaltioiden hallinto- ja valvontajärjestelmissä. Ottaen huomioon erityisesti Euroopan tilintarkastustuomioistuimen vuosikertomuksessaan 2006 esittämät päätelmät ja suositukset toimintasuunnitelmassa esitetään kymmeneen pääotsakkeeseen jaotellut 37 toimenpidettä, jotka on määrä toteuttaa vuoden 2008 loppuun mennessä. Toimintaan kuuluu ehkäiseviä toimenpiteitä, joilla pyritään jäsenvaltioiden suorittaman valvonnan tehostamiseen, korjaavia toimenpiteitä, joiden tarkoituksena on varmistaa, että sääntöjenvastaiset maksut havaitaan ja peritään takaisin EU:n talousarvioon, sekä toimenpiteitä, joilla parannetaan jäsenvaltioiden ja komission suorittaman keskeisten tietojen raportoinnin laatua, mikä on olennaisen tärkeää monivuotisten valvontajärjestelmien tehokkuuden seuraamiseksi. Toimintatapana on vähentää virheisiin liittyvää jäännösriskiä toisaalta toteuttamalla toimenpiteitä valvonta- ja tarkastusjärjestelmien parantamiseksi, jotta virheiden esiintymistä voidaan vähentää, ja toisaalta toteuttamalla toimia, joilla lisätään takaisinperintäastetta. Komissio on raportoinut Euroopan parlamentille toimintasuunnitelman edistymisestä toimittamalla neljännesvuosittain seurantataulukot. Komissio on myös raportoinut Euroopan parlamentille erikseen neljännesvuosittain komission toimien tuloksena olevista rahoituskorjauksista. Euroopan parlamentille, neuvostolle ja Euroopan tilintarkastustuomioistuimelle toimitettiin marraskuussa 2008 edistymistä koskeva välikertomus kolmen ensimmäisen vuosineljänneksen tuloksista[2]. Tämän kertomuksen 2 jaksossa esitetään yksityiskohtaisesti kunkin toimenpiteen tulokset 31. joulukuuta 2008 mennessä. Koska rahoituskorjaukset ja toimenpideohjelmille suoritettavien maksujen keskeytykset ovat yksi tärkeä vaikutusindikaattori komission valvontatehtävän kannalta, vuonna 2008 tehdyistä korjauksista ja maksujen keskeytyksistä esitetään yksityiskohtaiset tiedot liitteissä 1a ja 1b. Lisäksi liitteessä 2 esitetään yhteenveto meneillään olevista menettelyistä rahoituskorjausten tekemiseksi. Toimintaohjelman 37 toimenpiteestä on saatu päätökseen 28. Näihin kuuluvat kaikki toimenpiteet, jotka liittyvät raportoinnin parantamiseen, ohjeisiin, koulutusseminaareihin ja rahoituskorjauksia koskevien sisäisten menettelyjen virtaviivaistamiseen. Yksi osittain toteutettu toimenpide, joka koskee hankkeiden päättämiseen liittyvien sisäisten menettelyjen ohjeistusta (toimenpide 3.2) saatetaan päätökseen vuoden 2009 ensimmäisellä neljänneksellä. Kuusi jäljellä olevaa toimenpidettä ovat luonteeltaan jatkuvia ja koskevat tarkastuksia johtoelimissä, joihin liittyy suuri riski, korjaavia toimenpiteitä koskevien suunnitelmien seurantaa, keskeytys- ja rahoituskorjausmenettelyjä, yksittäisten sisältövirhetapauksien seurantaa tarkastuslausuman 2006 osalta sekä toimien päättämisestä vastaavien elimien toiminnan tarkastelua (2000–2006). Tavoitellut tuotokset on suurelta osin saavutettu vuoden 2008 loppuun mennessä, ja jäljellä olevat vaiheet saatetaan päätökseen vuonna 2009. Kaksi muuta meneillään olevaa toimenpidettä sisältävät keskeiset varotoimet vuosien 2007–2013 ohjelmia varten, nimittäin vaatimustenmukaisuuden arviointimenettelyn ja tarkastusstrategian hyväksymismenettelyn, joissa komission toiminta riippuu ajankohdasta, jolloin jäsenvaltiot toimittavat asiakirjat. Ajantasaistetut tulokset, indikaattorit ja määräajat esitetään liitteessä 3 kaikkien niiden kahdeksan meneillään olevan toimenpiteen osalta, joita jatketaan koko vuoden 2009 ajan. Panemalla toimintasuunnitelman tehokkaasti täytäntöön komissio on edennyt huomattavasti tavoitteessaan, joka koskee sen valvontatehtävän vahvistamista jäsenvaltioissa tapahtuvan rakennetoimien hallinnoinnin yhteydessä. Tästä ovat osoituksena seuraavat tärkeimmät saavutukset: - Euroopan tilintarkastustuomioistuin on todennut vuosikertomuksessaan 2007, että PO REGIO:n ja PO EMPL:n vuotuisten toimintakertomusten laatu ja niissä esitetyn todentavan aineiston hyödyllisyys on kehittynyt myönteisesti (vuosikertomuksen 2007 taulukko 2.1 ja 2.12 kohta) (toimenpide 9). - Euroopan tilintarkastustuomioistuin on myös todennut vuosikertomuksessaan, että komissio on valvonut vuotuisten yhteenvetojen osalta prosessia riittävän hyvin laatimalla selkeät suuntaviivat ja selvittämällä tapauksia, joissa vaatimuksia on jätetty noudattamatta (vuosikertomuksen 2007 2.20 kohta) (toimenpide 10). - Komissio on reagoinut tiukemmin järjestelmäpuutteiden havaitsemiseen tekemällä kymmenen virallista päätöstä välimaksujen keskeyttämisestä (vuonna 2007 tehtiin vain yksi tällainen päätös) (toimenpide 8.1). - Komissio on osoittanut kykynsä raportoida täsmällisesti ja oikea-aikaisesti sen oman valvonta- ja tarkastustoiminnan perusteella tehtävistä korjauksista esittämällä neljännesvuosittaiset raportit rahoituskorjauksista (toimenpide 7.2). - Komissio on lisännyt tarkastustyönsä vaikutusta toteuttamalla rahoituskorjauksia koskevat menettelyt, kun puutteita ja sääntöjenvastaisuuksia on havaittu. Tämän toiminnan aktiivisuudesta on osoituksena niiden rahoituskorjausten kasvanut määrä, jotka koskevat vuosien 2000–2006 ohjelmia ja hankkeita ja jotka on tehty vuonna 2008 EAKR:n, ESR:n ja koheesiorahaston kohdalla. Komission toimien tuloksena oleva rahoituskorjausten kokonaismäärä vuodelta 2008 on EAKR:n, ESR:n ja koheesiorahaston osalta 1,5 miljardia euroa[3], kun se oli 288 miljoonaa euroa koko vuodelta 2007 (ks. liite 1a). Tämänhetkinen ennuste mahdollisista rahoituskorjauksista, jotka todennäköisesti seuraavat vuoden 2008 lopussa meneillään olleista keskeytys- ja korjausmenettelyistä, on noin 2,8 miljardia euroa (ks. liite 2) (toimenpiteet 1.2, 1.3, 8.2). - PO REGIO:n ja PO EMPL:n tarkistetut sisäiset menettelyt luovat vakaan perustan keskeytys- ja korjauspäätösten tekemisen nopeuttamiselle ja toimintasuunnitelmassa mainittujen tavoiteaikojen saavuttamiselle (keskeytyspäätös 6 kuukauden kuluessa tarkastushavaintoja koskevasta lopullisesta kannasta ja komission lopullinen rahoituskorjauspäätös 24 kuukauden kuluessa tarkastuksesta). Vaikka aiempia tarkastuksia koskeekin siirtymäaika, on jo näyttöä uusien menettelyjen vaikutuksesta aikaan, joka kului useiden keskeytyspäätösten tekemiseen vuonna 2008 (toimenpide 8.2). - Komissio edistyi pyrkimyksissään saada jäsenvaltioilta parempia tietoja peruutuksista ja takaisinperinnästä kaudelta 2000–2006, josta raportoitiin vuonna 2007. Komissio on analysoinut toimitetut tiedot, pyytänyt tarvittaessa lisäselvityksiä ja suorittanut paikan päällä tehtäviä tarkastuksia kymmenessä jäsenvaltiossa toimitettujen tietojen tarkastamiseksi. Alustavat tulokset osoittavat, että asiasta vastaavat viranomaiset täyttävät yleisesti velvollisuutensa, vaikka edelleen esiintyykin joitain väärinkäsityksiä vaatimuksista, joiden selventämiseksi komissio on ryhtynyt toimiin (toimenpiteet 6.1, 6.2). - Komissio on pannut tiukasti toimeen varotoimet vuosien 2007–2013 ohjelmia varten, jotta varmistetaan, että jäsenvaltioissa on käytössä luotettavat järjestelmät, ennen kuin välimaksuja maksetaan. Komissio on saanut vaatimustenmukaisuuden arviointia koskevia kertomuksia, jotka kattavat 281 ohjelmaa yhteensä 433 ohjelmasta; hyväksytyt kattavat 88 ohjelmaa, hylätyt (jotka on sen vuoksi toimitettava uudelleen) kattavat 90 ohjelmaa, ja loput ovat edelleen tarkasteltavina (toimenpiteet 4.1, 4.2). - Komissio on suorittanut kaikki suunnitellut toimet, jotka on tarkoitettu tehostamaan ensimmäisen tason hallinnon tarkastuksia sekä kaudella 2000–2006 että kaudella 2007–2013, mukaan luettuna kohdennetut tarkastukset johtoelimissä, joihin liittyy suuri riski, ohjeiden antaminen, itsearviointivälineen järjestäminen hallintoviranomaisille sekä kesäkuussa 2008 järjestetty hallintoviranomaisille ja todentamisviranomaisille tarkoitettu seminaari, johon tuli yli 500 kansallista osallistujaa (toimenpiteet 1.1, 5.1, 5.2, 5.3). - Komissio on toteuttanut kaikki varotoimet, joiden tarkoituksena on varmistaa, että kauden 2000–2006 ohjelmien päättäminen tapahtuu tarkasti ja tehokkaasti, mukaan luettuna toimien päättämisestä vastaavien elimien tarkastukset, syyskuussa 2008 järjestetty kaikille jäsenvaltioille tarkoitettu seminaari, johon tuli yli 700 kansallista osallistujaa, kysymyksiä ja vastauksia sisältävän tietokannan luominen jäsenvaltioiden käyttöön ohjeistukseksi sekä osallistuminen kahdenvälisiin seminaareihin eri jäsenvaltioissa (toimenpiteet 3.1, 3.2, 3.3). Toimintasuunnitelmassa esitettyjen yksinkertaistamistoimien lisäksi komissio on toteuttanut merkittäviä lisätoimenpiteitä rakennetoimia koskevien sääntöjen yksinkertaistamiseksi hyväksymällä ehdotuksia, joiden tarkoituksena on muuttaa asiaankuuluvia neuvoston asetuksia, ja se harkitsee lisätoimenpiteitä vuonna 2009 komission ja jäsenvaltioiden yhteisen työryhmän suositusten perusteella. Näiden toimenpiteiden, joihin kuuluu kiinteiden osuuksien, kertasuoritusten ja yksikkökustannusten laajempi käyttäminen kaikentyyppisissä sekä EAKR:n että ESR:n menoissa, pitäisi myös vähentää virheiden määrää vuosien 2007–2013 ohjelmissa, vaikka niiden vaikutukset eivät välttämättä näy ennen vuosia 2010/2011. Toimintasuunnitelmassa käsitellään sekä syitä että vaikutuksia, jotka liittyvät Euroopan tilintarkastustuomioistuimen toteamaan suureen virhemäärään rakennetoimia koskevissa menoissa. Toimintasuunnitelman vaikutuksia ei kuitenkaan vielä voida mitata suhteessa tosiasialliseen virhemäärän vähenemiseen välimaksujen tasolla. Kuten komission toimintasuunnitelmassa selvitetään (8.2 kohta), ohjelmakauden 2000–2006 osalta jo tehdyt virheet vaikuttavat edelleen jäsenvaltioiden ilmoittamiin menoihin sekä komission suorittamiin maksuihin vuoteen 2010 asti, ja koheesiorahaston osalta vuoteen 2012 asti vuosien 2000–2006 ohjelmien kohdalla. Komissio keskittyy sen vuoksi lisäämään jäsenvaltioiden suorittaman valvonnan ja komission tekemien tarkastusten tehokkuutta, jotta varmistetaan, että siihen mennessä, kun vuosien 2000–2006 ohjelmat ja hankkeet on päätetty, virheisiin liittyvä jäännösriski on vähäinen. Kauden 2007–2013 osalta varotoimilla on tarkoitus varmistaa, että jäsenvaltioiden järjestelmät toimivat tehokkaasti ohjelman täytäntöönpanon alkamisesta lähtien ja, muussa tapauksessa, että puutteet havaitaan aikaisessa vaiheessa, jotta voidaan soveltaa korjaavia toimenpiteitä. PO REGIO ja PO EMPL suunnittelevat ja toteuttavat yhteisessä tarkastusstrategiassaan vuosiksi 2009–2011 tarkastustoimia, joiden ansiosta ne voivat tehdä ensimmäisen arvioinnin siitä, miten toimintasuunnitelma on vaikuttanut virhemäärään rahastojen maksuissa vuoden 2009 lopussa, kun on kyse uusien kauden 2007–2013 ohjelmien menoista, ja vuoden 2011 lopussa, kun on kyse kauden 2000–2006 ohjelmien päättämisestä. Päätelmänä todetaan, että komissio on pannut merkittävässä määrin täytäntöön toimintasuunnitelman ja keskittyy toiminnassaan vuonna 2009 pitämään yllä edistymistä seuraavilla toimilla: - liitteessä 3 mainittujen, toimintasuunnitelmasta jäljellä olevien kahdeksan meneillään olevan toimenpiteen loppuun saattaminen; - rakennetoimia koskevan PO REGIO:n ja PO EMPL:n yhteisen tarkastusstrategian (2009–2011) täytäntöönpano; siinä esitetään suunnitellut tarkastustoimet, joilla jatketaan jäsenvaltioiden järjestelmien tiukkaa valvontaa sekä kauden 2000–2006 että kauden 2007–2013 osalta; - PO REGIO:n ja PO EMPL:n vuotuisissa toimintakertomuksissaan vuodelta 2008 mahdollisesti esittämien varaumien johdosta oikea-aikaisesti suoritettavat jatkotoimet sekä - jatkuvat toimet vuotuisista yhteenvedoista saatavan hyödyn maksimoimiseksi. Komissio laatii ja toimittaa Euroopan parlamentille, neuvostolle ja Euroopan tilintarkastustuomioistuimelle vuoden 2010 alussa kertomuksen vuonna 2009 toteutetuista jatkotoimenpiteistä ja kaikkien toimenpiteiden ensimmäisistä vaikutuksista. 2. Edistyminen toimintasuunnitelman toteutuksessa Toimenpide 1 – Yhteisen tarkastusstrategian mukaiset toimenpiteet kaudelle 2000–2006 1.1. Kohdennetut tarkastukset 55 johtoelimessä, joihin liittyy suuri riski Toimenpide on meneillään. PO REGIO ja PO EMPL ovat suorittaneet suunnitelluista yhteensä 55 tarkastuksesta 47 ja toimittaneet kertomukset 30 tarkastuksesta. Jo raportoitujen tarkastusten tulokset ovat seuraavat: seitsemässä tapauksessa päätelmä järjestelmän toiminnasta on myönteinen, kahdessa tapauksessa tarkastuskertomus oli kielteinen ja komissio on käynnistänyt menettelyn maksujen keskeyttämiseksi ja rahoituskorjausten tekemiseksi, ja muissa 21 tapauksessa komission tarkastajat antoivat huomautuksia sisältävän tarkastuskertomuksen ja jatkokäsittelevät tarkastushavaintoja kansallisten viranomaisten kanssa vaadittavien korjaavien toimenpiteiden määrittämiseksi. Tarkastusten jatkotoimet mahdollisine maksujen keskeytyksineen ja rahoituskorjauksineen jatkuvat vuoden 2009 puolelle. Neljä suunniteltua tarkastusta peruutettiin riskin uudelleenarvioinnin johdosta tai koska ohjelma valittiin Euroopan tilintarkastustuomioistuimen tarkastettavaksi. Neljä suunniteltua tarkastusta lykättiin vuoden 2009 ensimmäiselle puoliskolle, jotta jäsenvaltion korjaavien toimenpiteiden täytäntöönpano voidaan todentaa. Pääosastot ovat suorittaneet neljä lisätarkastusta johtoelimissä, joihin liittyy suuri riski; tarkastukset eivät sisältyneet toimintasuunnitelmaan vaan ne lisättiin vuoden 2008 tarkastusohjelmiin tarkemman riskianalyysin johdosta. 1.2. 27 korjaavan toimintasuunnitelman seuranta Toimenpide on meneillään. Kyseiset 27 toimintasuunnitelmaa kattavat 32 prosenttia kaikista sidotuista määristä, jotka liittyvät kauden 2000–2006 ohjelmiin. PO REGIO ja PO EMPL ovat saattaneet päätökseen näistä 27 toimintasuunnitelmasta 14:n jatkotoimenpiteet; suurin osa niistä liittyy varaumiin pääosastojen vuotuisissa toimintakertomuksissa vuodelta 2007. Päätökseen saatettujen toimintasuunnitelmien tulokset ovat seuraavat: - 13 tapauksessa päätelmä vaadittujen toimenpiteiden loppuun saattamisesta ja järjestelmän toiminnasta on myönteinen, mukaan luettuna tietyissä tapauksissa se, että jäsenvaltio on toteuttanut rahoituskorjauksia komission kehotuksesta; - yhdessä tapauksessa korjaavan toimintasuunnitelman tuloksena tehtiin rahoituskorjauksia komission päätöksellä. Muissa 13 tapauksessa jatkotoimet ovat meneillään. Neljän toimintasuunnitelman osalta, joista komission päätelmänä oli, ettei jäsenvaltio ole pannut korjaavia toimenpiteitä täytäntöön tyydyttävästi, - komissio on tehnyt päätöksen maksujen keskeyttämisestä kolmessa tapauksessa; - se on käynnistänyt menettelyn maksujen keskeyttämiseksi yhdessä tapauksessa. - Kuuden toimintasuunnitelman osalta, joista jäsenvaltio on ilmoittanut saattaneensa vaaditut toimenpiteet päätökseen, komissio tarkastelee uudelleen jäsenvaltioiden kertomuksia tai suorittaa tarkastuksia vuoden 2009 alussa täytäntöönpanon ja tehtyjen korjausten riittävyyden tarkastamiseksi. Kolmessa tapauksessa komissio jatkoi korjaavien toimenpiteiden loppuun saattamiselle asetettua määräaikaa vuoden 2009 alkuun, ja jatkotoimet saatetaan päätökseen vuonna 2009. Pääosastot päättävät tästä mahdollisesti seuraavat keskeytys- ja rahoituskorjausmenettelyt vuonna 2009. 1.3. Saatetaan päätökseen 20 keskeytys- ja rahoituskorjausmenettelyä kauden 2000–2006 osalta sekä 34 menettelyä kauden 1994–1999 osalta Toimenpiteet ovat meneillään. 1.3 a) kausi 2000–2006 Avoinna olevat 20 keskeytys- ja korjausmenettelyä liittyivät yhteensä 32 EAKR-ohjelmaan ja 12 ESR-ohjelmaan ja 60 koheesiorahastohankkeeseen. PO REGIO ja PO EMPL ovat saattaneet päätökseen 13 menettelyä, ja neljä menettelyä on saatettu päätökseen osittain. Tulokset näistä 17 menettelystä ovat ohjelmien ja hankkeiden suhteen seuraavat: - komission päätökset noin 58 miljoonan euron rahoituskorjauksista on tehty 44 ohjelman/hankkeen osalta - jäsenvaltiot ovat hyväksyneet noin 309 miljoonan euron rahoituskorjaukset 16 ohjelman/hankkeen osalta ja - menettely päätettiin ilman korjauksia kymmenen ohjelman/hankkeen osalta, koska komissio voi hyväksyä jäsenvaltion esittämät perustelut. Vielä päättämättä olevissa menettelyissä, jotka kattavat 34 ohjelmaa/hanketta, komissio on tehnyt seitsemän keskeytyspäätöstä, jotka koskevat 29:ää ohjelmaa/hanketta. Näissä tapauksissa – jos jäsenvaltio ei suorita vaadittua toimenpidettä – rahoituskorjaukset toteutetaan vuonna 2009. Neljän koheesiorahastohankkeen osalta komission päätökset keskeytyksistä tai korjauksista tehdään kuulemisen tulosten jälkeen helmikuussa 2009. Jäljellä olevien[4] hankkeiden osalta keskeytys- tai korjauspäätös on valmisteilla. 1.3 b) kausi 1994–1999 Toimintasuunnitelmassa mainitut 34 menettelyä koskevat EAKR:ää ja ovat lopputarkastusten tulosta. PO REGIO on saattanut päätökseen 17 menettelyä, joiden rahoituskorjaukset ovat yhteensä 239 miljoonaa euroa. Yhdessätoista tapauksessa päätös on valmisteilla, ja se tehdään vuoden 2009 ensimmäisen neljänneksen loppuun mennessä. Kuudessa tapauksessa kansallisten viranomaisten virallinen kuuleminen järjestetään vuoden 2009 ensimmäisellä neljänneksellä, joten päätös voidaan tehdä kesäkuun 2009 loppuun mennessä. Viivästyksiä on aiheutunut, koska analysoitavien asiakirjojen määrä oli suuri, joissain tapauksissa tuli esiin monimutkaisia oikeudellisia kysymyksiä ja oli vaikeuksia vahvistaa päivä jäsenvaltion kuulemista varten; kuuleminen on olennainen osa jäsenvaltion oikeutta puolustautumiseen, ja sitä on noudatettava ennen kuin korjaus voidaan toteuttaa. 1.4. Virhetapauksien seuranta tarkastuslausuman 2006 osalta Toimenpide on meneillään. PO REGIO ja PO EMPL ovat ilmoittaneet lopullisen kantansa 60 tapauksessa 74 tapauksesta. Näistä 25 tapauksessa jäsenvaltio on itse tehnyt tai on sopinut tekevänsä vaaditun korjauksen. Pääosastot ovat käynnistäneet rahoituskorjausmenettelyn 20 tapauksessa. Asia päätettiin ilman korjauksia 15 tapauksessa, koska komissio voi hyväksyä jäsenvaltion toimittamat lisätodisteet. Jäljelle jäävissä 14 tapauksessa komission lopullisen kannan muodostaminen on viivästynyt, koska on ollut tarpeen suorittaa seurantatarkastus ja/tai saada lisätietoja asiasta vastaavilta viranomaisilta. Toimenpide 2 – Toimenpiteet yhdennetyn sisäisen valvonnan kehyksen luomista koskevan toimintasuunnitelman puitteissa[5] 2.1. Toimenpide 9 – Luodaan toimivat menetelmät tarkastus- ja valvontatuloksia koskevien tietojen vaihtamiseksi Toimenpide on saatettu päätökseen. PO REGIO ja PO EMPL ovat luoneet menettelyt, joilla varmistetaan hyvä koordinointi yhteisen tarkastusstrategian avulla ja taataan, että kaikki tarkastustulokset jaetaan, jotta molemmat pääosastot voivat tukeutua tehokkaasti toistensa työhön. 2.2. Toimenpide 10 – Laaditaan alustava arvio ja analyysi valvontakustannuksista EAKR:n osalta Toimenpide on saatettu päätökseen. PO REGIO toimitti alustavan kertomuksen EAKR:n valvontakustannuksia koskevan tutkimuksen tuloksista PO BUDG:lle toukokuussa 2008 käytettäväksi hyväksyttävää riskiä koskevan tiedonannon valmistelussa. Lopullinen tarkistettu kertomus toimitettiin 31. lokakuuta 2008. Komissio hyväksyi tiedonannon Tavoitteena yhteisymmärrys hyväksyttävän virheriskin käsitteestä 16. joulukuuta 2008[6]. 2.3. Toimenpide 11N – Tutkitaan kansallisten raportointijärjestelmien luotettavuus takaisinperinnän ja rahoituskorjausten suhteen Toimenpide on saatettu päätökseen. Katso jäljempänä toimenpide 6.2. 2.4. Toimenpide 14 b – Laaditaan tuensaajille ja/tai välitasoille valvontaa ja valvontaketjuun liittyviä vastuualueita koskevat suuntaviivat Toimenpide on saatettu päätökseen. Katso jäljempänä toimenpide 5.2. 2.5. Toimenpide 15 – Edistetään luottamussopimuksia Toimenpide on saatettu päätökseen. Komissio allekirjoitti yhden uuden luottamussopimuksen Kyproksen kanssa EAKR:n ja koheesiorahaston osalta joulukuussa 2008. Muodollisuudet saatettiin päätökseen vuoden 2008 loppuun mennessä kahden muun sopimuksen allekirjoittamiseksi Yhdistyneen kuningaskunnan/Englannin ja Tanskan kanssa ESR:n osalta helmikuussa 2009. Tämä merkitsee, että luottamussopimuksia on allekirjoitettu yhdeksän seitsemän jäsenvaltion (UK, AT, DK, PT, EE, SI, CY) kanssa. 2.6. Toimenpide 16 – Koordinoidaan tarkastusstandardeja Toimenpide on saatettu päätökseen. Komissio on saanut valmiiksi otantamenetelmiä sekä järjestelmien arviointimenetelmiä koskevat ohjeasiakirjat ja esitellyt kansallisille tarkastusviranomaisille teknisessä kokouksessa joulukuussa 2008 rakennerahastojen tarkastusmanuaalin lisäosia, jotka koskevat vuotuista tarkastuskertomusta ja lausuntoa, tukeutumista muiden tarkastajien työhön sekä petosindikaattoreita. Kun nämä asiakirjat oli vielä esitetty rahastojen yhteensovittamisesta vastaavalle komitealle tammikuussa 2009, niiden lopulliset versiot jaettiin jäsenvaltioille. Toimenpide 3 – Varotoimet kauden 2000–2006 ohjelmien ja hankkeiden päättämistä varten 3.1. Tarkastuskysely, joka kohdistuu 36:een toimien päättämisestä vastaavaan elimeen Toimenpide on meneillään. PO REGIO ja PO EMPL suorittivat 30 yhteensä 36 suunnitellusta tarkastuksesta toimien päättämisestä vastaaviin elimiin, jotka ovat velvollisia antamaan lausuman menojen laillisuudesta ja asianmukaisuudesta ennen kauden 2000–2006 ohjelmien päättämistä. Neljä tarkastusta on peruutettu päällekkäisyyden välttämiseksi, ja kaksi tarkastusta on lykätty vuoden 2009 ensimmäiselle neljännekselle kyseisissä jäsenvaltioissa tehdyn muun tarkastustyön vuoksi. Pääosastot ovat suorittaneet kaksi lisätarkastusta toimien päättämisestä vastaavissa elimissä; ne eivät sisältyneet toimintasuunnitelmaan vaan ne lisättiin myöhemmin tarkastusohjelmiin tarkemman riskianalyysin johdosta. Päätelmänä on, että toimien päättämisestä vastaavien elinten suorittamassa päättämisen valmistelussa on joitain puutteita, ja komissio huolehtii suositustensa seurannasta varmistaakseen, että nämä asiat korjataan, jotta toimien päättämisen yhteydessä esitettyihin lausumiin voidaan luottaa. Seuranta jatkuu vuonna 2009. 3.2. Sisäiset menettelyt, joilla varmistetaan, että hankkeiden päättämiseen liittyvät asiakirjat tutkitaan perusteellisesti Toimenpide on saatettu osittain päätökseen. PO REGIO:ssa on saatu valmiiksi päättämisprosessin sisäiset menettelyt, ja PO EMPL täydentää ja yhdenmukaistaa vastaavasti omia sisäisiä menettelyjään. Näissä menettelyissä korostetaan erityisesti päättämisen yhteydessä esitettyjen lausumien luotettavuuden arviointia sekä raportoitujen sääntöjenvastaisuuksien ja rahoituskorjausten tutkimista kunkin ohjelman osalta. 3.3. Tiedotetaan jäsenvaltioille komission vuonna 2006 julkaisemista hankkeiden päättämistä koskevista ohjeista Toimenpide on saatettu päätökseen. PO REGIO ja PO EMPL järjestivät 10. kesäkuuta 2008 hallintoviranomaisille ja todentamisviranomaisille seminaarin rakennerahastojen valvonnasta. Siihen osallistui yli 500 kansallisten viranomaisten edustajaa (ks. toimenpide 5.1). Kyseisessä seminaarissa komission, OLAF:n ja jäsenvaltioiden edustajat esittelivät keskeisiä näkökohtia, jotka liittyvät rakennerahasto-ohjelmien päättämisen valmisteluun. PO REGIO ja PO EMPL järjestivät toisen seminaarin, jossa käsiteltiin pelkästään päättämiseen liittyviä kysymyksiä (”Towards a successful closure of Structural Funds programmes 2000–2006”), 15. syyskuuta Brysselissä; siinä käytiin yksityiskohtaisesti läpi kaikki ohjelmien päättämisprosessin osat. Yli 700 osallistujaa saapui kaikista jäsenvaltioista. Päättämisestä on myös keskusteltu 70 vuotuisessa kahdenvälisessä kokouksessa rakennerahastojen hallintoviranomaisten ja valvontaelinten kanssa vuoden 2008 alun jälkeen, ja se on ollut aiheena erityisissä kahdenvälisissä seminaareissa 19 jäsenvaltiossa (HU, FR, DK, LT, IT, CY, SK, GR, BE, PL, LV, EE, DE, NL, UK, MT, CZ, IE, ES) ja erityisessä Interreg-seminaarissa. Syyskuun 15. päivän seminaarin jatkotoimena järjestettiin 21. lokakuuta ESR-komitean teknisen työryhmän erityisistunto, joka kokosi yhteen kaikki kansalliset ESR-koordinaattorit ja jonka aiheena olivat ne hallinnointitoimet, jotka on tehtävä ennen tukikelpoisuuskauden päättymistä, jotta voidaan varmistaa kauden 2000–2006 ohjelmien asianmukainen päättäminen. Komissio on laatinut kysymyksiä ja vastauksia sisältävän tiedoston vastauksena niihin moniin kysymyksiin, joita jäsenvaltiot esittivät näissä tapahtumissa ja niiden jälkeen. Asiakirja on nyt jäsenvaltioiden saatavilla seminaarin verkkosivustolla. Toimenpide 4 – Varotoimet ohjelmakautta 2007–2013 varten 4.1. Vaatimustenmukaisuuden arviointia koskevien kertomusten ja lausuntojen tarkastelu Toimenpide on meneillään. Komissio tutkii tarkoin jäsenvaltioiden toimittamat vaatimustenmukaisuuden arviointia koskevat kertomukset ja lausunnot, jotka on määrä toimittaa 12 kuukauden kuluessa ohjelman hyväksymisestä, jotta varmistetaan, että jäsenvaltioiden perustamat valvontajärjestelmät ovat säädettyjen vaatimusten mukaiset. Komissio ei maksa välimaksupyyntöjä ennen kuin se on hyväksynyt arvioinnin. Vuoden 2008 loppuun mennessä komissio oli saanut jäsenvaltioilta vaatimustenmukaisuuden arviointia koskevat kertomukset, jotka koskivat 281:tä ohjelmaa 433 hyväksytystä ohjelmasta. Näistä se on hyväksynyt 88 ohjelman arvioinnit ja hylännyt 90 ohjelman arvioinnit (jotka toimitetaan uudelleen korjattuina). Loput on keskeytetty, tai ne ovat edelleen tutkittavina. Hylkäämisen ja keskeytyksen syyt liittyvät erityisesti siihen, ettei ole annettu riittävää tietoa tietyistä pakollisista osioista, sekä siihen, että vaatimustenmukaisuuden arviointielimen kertomuksessa esitettyjen havaintojen ja lopullisen lausunnon välillä on epäjohdonmukaisuuksia. Vain harvoihin tapauksiin on liittynyt perustavanlaatuisia rakenteellisia tai kapasiteettiongelmia. 4.2. Kansallisten tarkastusstrategioiden tarkastelu Toimenpide on meneillään. Tarkastusviranomaisten edellytetään toimittavan tarkastusstrategiansa komission hyväksyttäviksi yhdeksän kuukauden kuluessa ohjelman hyväksymisestä. Vuoden 2008 lopussa komissio oli vastaanottanut tarkastusstrategiat, jotka koskivat 366:ta ohjelmaa 433 hyväksytystä ohjelmasta. Se oli hyväksynyt 206 ohjelman strategiat ja hylännyt 89 ohjelman strategiat (jotka toimitetaan uudelleen korjattuina). Loput on keskeytetty, tai ne ovat edelleen tutkittavina. Hylkäämisen ja keskeytyksen syyt liittyvät siihen, että tiedot ovat riittämättömät tarkastusviranomaisen riippumattomuuden toteamiseksi, otantamenetelmä puuttuu tai on epäselvä, riskianalyysi on epätäydellinen ja tarkastusresursseja koskevat tiedot ovat riittämättömät. Yleisesti ottaen esiin nousseet seikat eivät ole strategioissa laajamittaisia heikkouksia vaan yksittäisiä seikkoja, joita on täydennettävä tai parannettava. 4.3. Yksinkertaistamistoimet Toimenpide on saatettu päätökseen. a) PO REGIO ja PO EMPL esittivät ohjeasiakirjan osittaisesta sulkemisesta neuvoston asetuksen (EY) N:o 1083/2006 88 artiklan mukaisesti rahastojen yhteensovittamisesta vastaavalle komitealle (COCOF) joulukuussa 2008. Kun asiakirja oli esitetty toiseen kertaan tammikuussa 2009, sen lopullinen versio jaettiin jäsenvaltioille. b) PO EMPL on ryhtynyt toimiin tiedottaakseen ohjeestaan, joka koskee kiinteän osuuden soveltamista välillisten kustannusten osalta ESR:n kohdalla neuvoston asetuksen (EY) N:o 1081/2006 11 artiklan 3 kohdan b alakohdan mukaisesti; PO EMPL viimeisteli ohjeen syyskuussa 2007 sen jälkeen, kun asiasta oli käyty keskusteluja jäsenvaltioiden kanssa ja saavutettu yhteisymmärrys Euroopan tilintarkastustuomioistuimen kanssa. Joulukuun 31. päivään 2008 mennessä 25 jäsenvaltiota oli ilmaissut aikomuksensa panna tämän ESR-säännön täytäntöön kaikissa tai osassa ohjelmistaan. Kiinteiden osuuksien käytöstä keskusteltiin myös vuoden 2007 loppupuolella ja vuonna 2008 kolmessa ESR-komitean teknisen työryhmän kokouksessa, neljässä jäsenvaltioiden kanssa järjestetyssä vuotuisessa kokouksessa sekä erityisissä kahdenvälisissä kokouksissa Tšekin, Portugalin, Liettuan ja Walesin kanssa. Toimintasuunnitelmassa esitettyjen yksinkertaistamistoimien lisäksi komissio on toteuttanut lisätoimia rakennetoimia koskevien sääntöjen yksinkertaistamiseksi hyväksymällä ehdotuksia asiaankuuluvien neuvoston asetusten muuttamisesta. Tavoitteena on kiinteiden osuuksien, kertasuoritusten ja yksikkökustannusten laajempi käyttäminen kaikentyyppisissä sekä EAKR:n että ESR:n menoissa, ja komissio harkitsee lisätoimien ehdottamista vuonna 2009 komission ja jäsenvaltioiden yhteisen työryhmän suositusten perusteella. Kyseiset suositukset on tarkoitus esittää vuoden 2009 alkupuoliskolla. Edellyttäen, että Euroopan parlamentilta ja neuvostolta saadaan tukea tällaisiin toimenpiteisiin, lisäyksinkertaistamisen vaikutusten pitäisi näkyä virhemäärässä vuosista 2010/2011 alkaen. 4.4. Tukikelpoisuuteen liittyvien seikkojen tarkastelu ja niitä koskevat selvennykset Toimenpide on saatettu päätökseen. a) Komissio esitti rahastojen yhteensovittamisesta vastaavalle komitealle (COCOF) joulukuussa 2008 esiteluonnoksen, johon on koottu kaikki rakennetoimiin liittyvät yhteisön tukikelpoisuussäännöt, ja lopullinen versio on asetettu saataville komission verkkosivustolle. b) ja c) komission yksiköt ovat saaneet valmiiksi ohjeet, jotka koskevat tuloja tuottavia hankkeita ja valtiontukisääntöjä. Syyskuussa 2008 komissio hyväksyi ehdotuksen neuvoston asetuksen (EY) N:o 1083/2006 55 artiklan muuttamisesta, jotta yksinkertaistettaisiin neuvoston 18. joulukuuta 2008 hyväksymiä sääntöjä, jotka koskevat tuloja tuottavia hankkeita. 4.5. Julkisia hankintoja koskevat säännöt – tietoisuuden lisääminen seminaareja järjestämällä Toimenpide on saatettu päätökseen. Komissio järjesti erityisiä seminaareja tästä aiheesta, johon edelleen liittyy paljon sääntöjenvastaisuuksia, kun on kyse EU-varojen käytöstä rakennetoimissa. Seminaarit järjestettiin Unkarissa (4.4.2008), Bulgariassa (26.6.2008), Puolassa (2.12.2008), Kyproksella (18.12.2008) ja Maltalla (9.12.2008); alun perin seminaareja oli määrä järjestää kahdessa jäsenvaltiossa. Julkisten hankintojen käyttöä ESR-toimien alalla käsitelleen, vuonna 2006 järjestetyn seminaarin jatkotoimena PO EMPL järjesti jatkokeskustelun ja tämän alan hyvien kansallisten toimintatapojen vaihtamistilaisuuden ESR-komitean teknisen työryhmän kokouksessa 6. toukokuuta 2008. Komissio on myös toimittanut tarkastusviranomaisille tiedotteen petosindikaattoreista, jotka keskittyvät julkisten hankintojen alaan. Toimenpide 5 – Ensimmäisen valvontatason tarkastusten parantaminen 5.1. Seminaari hallintoviranomaisille ja todentamisviranomaisille Toimenpide on saatettu päätökseen. PO REGIO ja PO EMPL järjestivät rakennetoimien valvontaa käsitelleen seminaarin ”Control of structural actions – meeting the challenge” Brysselissä 10. kesäkuuta 2008. Yli 500 hallintoviranomaisten ja todentamisviranomaisten edustajaa kaikista jäsenvaltioista ja kaikilta alueilta osallistui seminaariin, ja osallistujien joukossa oli myös Euroopan parlamentin ja Euroopan tilintarkastustuomioistuimen edustajia. Komissio esitteli seminaarissa hyviä käytänteitä, jotka koskevat hallintoviranomaisten ja todentamisviranomaisten tehtäviä kaudella 2007–2013; ne perustuvat toimenpiteen 5.2 kohdalla kuvattuihin tarkistettuihin ohjeisiin ja kauden 2000–2006 ohjelmien täytäntöönpanosta saatuihin kokemuksiin. Tilaisuudessa korostettiin, että on tärkeää tiedottaa tuensaajille tehokkaasti voimassa olevista säännöistä, jotta virheitä voitaisiin ehkäistä. Komissio esitti rahastojen yhteensovittamisesta vastaavalle komitealle joulukuussa suunnitelman hallinto- ja valvontakysymyksiä koskevan koulutuksen ja viestinnän parantamiseksi sen palautteen perusteella, jonka jäsenvaltiot esittivät seminaarin jälkeen. 5.2. Ohjeet hyvistä käytännöistä ensimmäisen valvontatason tarkastusten ja todentamistehtävän osalta Toimenpide on saatettu päätökseen. Komissio esitti toukokuussa ja kesäkuussa 2008 uudet ohjeet hallintoviranomaisille ja todentamisviranomaisille jäsenvaltioiden kanssa käydyn yksityiskohtaisen keskustelun jälkeen. Ne muodostivat perustan 10. kesäkuuta järjestetyn seminaarin esityksille ja keskusteluille (ks. toimenpide 5.1). 5.3. Vaatimustenmukaisuuteen liittyvä itsearviointiväline hallintoviranomaisille Toimenpide on saatettu päätökseen. Komissio esitteli itsearviointivälineen jäsenvaltioille 10. kesäkuuta järjestetyssä seminaarissa. Tarkoituksena on helpottaa hallintoviranomaisten itsearviointia sisäisen valvonnan keskeisiin osioihin liittyviin säädettyihin vaatimuksiin nähden. Kaksi pilottitutkimusta on tehty sen jälkeen. Tulosten valossa välinettä on mukautettu, ja se esiteltiin jäsenvaltioille rahastojen yhteensovittamisesta vastaavan komitean kokouksessa tammikuussa 2009. Toimenpide 6 – Rahoituskorjauksia koskevan jäsenvaltioiden raportoinnin parantaminen 6.1. Jäsenvaltioiden raportoimien tietojen seuranta aukkojen täyttämiseksi ja epätarkkuuksien oikaisemiseksi Toimenpide on saatettu päätökseen. PO REGIO kokosi vastuupääosastona yhteen tiedot jäsenvaltioiden maalis-huhtikuussa 2008 raportoimista rahoituskorjauksista kaikissa rahastoissa, ja komissio tiedotti tuloksista Euroopan parlamentille toisessa neljännesvuosittaisessa kertomuksessaan rahoituskorjauksista ja esitti ne lisäksi lokakuussa 2008 julkaistussa rakennerahastojen toimintaa koskevan vuosikertomuksen 2007 liitteessä[7]. PO REGIO kirjoitti myöhemmin kaikille asianomaisille jäsenvaltioille ja pyysi niitä täyttämään puuttuvat tiedot ja selvittämään ilmeiset poikkeavuudet. Saatujen tarkistettujen tietojen perusteella komissio voi esittää seuraavat korjatut luvut: Vuodelta 2007 raportoitujen korjausten (peruutukset ja takaisinperinnät) kokonaismäärä on noin 900 miljoonaa euroa. Tarkistettu kumulatiivinen kokonaismäärä koko kaudelta 2000–2006 on noin 2,2 miljardia euroa (1,3 miljardia euroa peruutuksia, 0,9 miljardia euroa takaisinperintöjä). 6.2. Korjauksista raportoitujen tietojen tarkastus kymmenessä jäsenvaltiossa Toimenpide on saatettu päätökseen. PO REGIO suoritti vastuupääosastona ulkopuolisten toimeksisaajien avustuksella kymmenessä jäsenvaltiossa paikan päällä tietojen tarkastuksia kaikkien rahastojen osalta. Alustavat tulokset osoittavat, että asiasta vastaavat viranomaiset täyttävät yleisesti velvollisuutensa, vaikka edelleen esiintyykin joitain väärinkäsityksiä vaatimuksista, joiden selventämiseksi komissio on ryhtynyt toimiin. Suosituksia menettelyjen parantamiseksi tulevaisuudessa annetaan, ja niitä tullaan seuraamaan tarkasti. Toimenpide 7 – Tarkastustoiminnan vaikutusta koskevan komission raportoinnin parantaminen 7.1. Tietoteknisten sovellusten ja menettelyjen muuttaminen – SYSAUDIT PO REGIO:ssa, A-REP:n täysimittainen käyttöönotto PO EMPL:ssa Toimenpide on saatettu päätökseen. PO REGIO:ssa SYSAUDIT:ista saatuja raportteja on parannettu, jotta vahvistettaisiin suoritettujen tarkastusten seurantaa. PO EMPL:ssä A-REP-sovellus on ollut täysimittaisesti käytössä huhtikuusta 2008, ja sen tarkoituksena on parantaa kaikkien yhteisön tarkastussuositusten seurantaa ja jatkotoimia ja dokumentoida tällaiset jatkotoimet. 7.2. Tietoteknisten sovellusten ja menettelyjen muuttaminen – Raportointi rahoituskorjauksista neljännesvuosittain PO BUDG:lle Toimenpide on saatettu päätökseen. PO REGIO ja PO EMPL ovat pääosastoja BUDG, AGRI ja MARE kuullen ottaneet käyttöön menettelyt, joilla parannetaan komission toiminnan tuloksena oleviin rahoituskorjauksiin liittyvän raportoinnin kattavuutta ja täsmällisyyttä. PO BUDG:lle on toimitettu neljännesvuosittaiset raportit, ja se on laatinut ja toimittanut kattavat raportit Euroopan parlamentin talousarvion valvontavaliokunnalle. Rahoituskorjausmenettelyjen seurantaan tarkoitettuihin PO REGIO:n käyttämään tietotekniseen SYSAUDIT-sovellukseen ja PO EMPL:n käyttämään A-REP-sovellukseen tehdyt parannukset on otettu käyttöön molemmissa pääosastoissa, jotta voitaisiin tehostetummin seurata prosessia uusien menettelyjen mukaisesti. Lisäksi PO EMPL sisällytti A-REP-sovellukseen erityisen tarkastusmoduulin, jolla voidaan tarvittaessa seurata tarkastusprosessia alusta aina rahoituskorjauksiin asti. Toimenpide 8 – Komission tarkastustoiminnan vaikutuksen lisääminen 8.1. Luodaan ja pannaan täytäntöön maksatuksen keskeytysmenettelyt komission päätöksellä mahdollisimman pian sen jälkeen, kun kansallisissa järjestelmissä on havaittu vakavia puutteita Toimenpide on saatettu päätökseen. PO REGIO:n ja PO EMPL:n pääjohtajat ovat antaneet koordinoidut ohjeet yksiköilleen siitä, että niiden on käynnistettävä maksatuksen keskeytysmenettely välittömästi sen jälkeen, kun kansallisessa järjestelmässä on havaittu vakavia puutteita. Keskeytysten oikea-aikaisuuden seuranta toteutetaan käyttämällä toimenpiteen 7 yhteydessä mainittuja seurantavälineitä. 8.2. Muutetaan keskeytystä ja rahoituskorjauksia koskevia sisäisiä menettelyjä niiden soveltamisen nopeuttamiseksi Toimenpide on saatettu päätökseen. PO REGIO ja PO EMPL ovat ottaneet käyttöön uudet sisäiset menettelyt komission tekemiä keskeytyksiä ja rahoituskorjauksia varten ja ajantasaistaneet tähän toimintaan liittyvät käsikirjansa. Niiden mukaan sisäisiä menettelyjä virtaviivaistetaan, jotta vähennettäisiin tarpeettomia viivästyksiä keskeytysten ja rahoituskorjausten tekemisessä. PO REGIO:n ja PO EMPL:n tarkistetut sisäiset menettelyt luovat vakaan perustan keskeytys- ja korjauspäätösten tekemisen nopeuttamiselle ja toimintasuunnitelmassa mainittujen tavoiteaikojen saavuttamiselle (keskeytyspäätös 6 kuukauden kuluessa tarkastushavaintoja koskevasta lopullisesta kannasta ja komission lopullinen rahoituskorjauspäätös 24 kuukauden kuluessa tarkastuksesta). Vaikka aiempia tarkastuksia koskeekin siirtymäaika, on jo näyttöä uusien menettelyjen vaikutuksesta aikaan, joka kului useiden päätösten tekemiseen vuonna 2008. Toimenpide 9 – Vuotuisten toimintakertomusten antaman varmuuden parantaminen Toimenpide on saatettu päätökseen. PO REGIO ja PO EMPL ottivat kokonaisuudessaan huomioon vuotuisten toimintakertomustensa 2007 laadinnassa kaikki toimintasuunnitelmassa luetellut toimenpiteet, ja niissä otettiin huomioon Euroopan tilintarkastustuomioistuimen suositukset. Euroopan tilintarkastustuomioistuin on todennut vuosikertomuksessaan 2007, että PO REGIO:n ja PO EMPL:n vuotuisten toimintakertomusten laatu ja niissä esitetyn todentavan aineiston hyödyllisyys on kehittynyt myönteisesti (vuosikertomuksen 2007 taulukko 2.1 ja 2.12 kohta). Toimenpide 10 – Vuotuisista yhteenvedoista saatavan hyödyn maksimoiminen Toimenpide on saatettu päätökseen vuoden 2007 vuotuisten yhteenvetojen osalta. Komissio arvioi vastaanotetut vuotuiset yhteenvedot yksityiskohtaisesti ja oikea-aikaisesti ja raportoi tuloksista Euroopan parlamentin talousarvion valvontavaliokunnalle 22. helmikuuta, 25. maaliskuuta ja 21. huhtikuuta 2008 päivätyissä kirjeissä. Euroopan tilintarkastustuomioistuin on todennut vuosikertomuksessaan, että komissio on valvonut vuotuisten yhteenvetojen osalta menettelyä riittävän hyvin laatimalla selkeät suuntaviivat ja selvittämällä syitä tapauksille, joissa vaatimuksia on jätetty noudattamatta (vuosikertomuksen 2007 2.20 kohta). Komissio analysoi yhteenvedot sen suhteen, miten säädettyjä vähimmäisvaatimuksia on noudatettu ja lisäarvoa tuotettu, ja ryhtyi jatkotoimenpiteisiin mahdollisten laadullisten puutteiden ja säädettyjen vähimmäisvaatimusten noudattamatta jättämisen johdosta. PO REGIO ja PO EMPL ottivat tulokset huomioon viimeistellessään arvioitaan kansallisista järjestelmistä vuotuisia toimintakertomuksiaan varten. Komissio on käynnistänyt rikkomismenettelyn sitä yhtä jäsenvaltiota vastaan, joka ei toimittanut vaatimusten mukaista vuotuista yhteenvetoa, ja tutkii parhaillaan tietoja, jotka kyseinen jäsenvaltio on sittemmin toimittanut. Komissio viimeisteli ja antoi 12. marraskuuta saataville tarkistetut ohjeet jäsenvaltioille vuoden 2008 menettelyä varten. Tavoitteena on sekä prosessin virtaviivaistaminen jäsenvaltioiden kannalta että vuotuisten yhteenvetojen lisäarvoa tuovien osien vahvistaminen, jotta niiden avulla saataisiin mahdollisimman suuri varmuus rahastojen suhteen. PO REGIO:n pääjohtaja lähetti jäsenvaltioille kirjeen joulukuussa 2008 muistuttaen niitä vuotuisten yhteenvetojen merkityksestä lisäarvon tuojana. Komissio aikoo vuonna 2009 ja myöhempinä vuosina edelleen analysoida jäsenvaltioilta saadut vuotuiset yhteenvedot ja maksimoida niiden tuoman arvon, jotta jäsenvaltioiden hallinto- ja valvontajärjestelmistä saadaan parempi varmuus. Liite 1 a – Yhteenveto rahoituskorjauksista vuonna 2008 Rahasto/kausi | Jäsenvaltion hyväksymät rahoituskorjaukset (milj. euroa) | Komission päätöksellä tehdyt rahoituskorjaukset (milj. euroa) | Rahoituskorjaukset yhteensä kaudelta 1.1.–15.12.2008 (milj. euroa) | Rahoituskorjaukset kaudelta 15.12.–31.12.2008 (milj. euroa) | Rahoituskorjaukset yhteensä vuonna 2008 (milj. euroa) | EAKR 2000–06 | 573 | 25 | 598 | 598 | Koheesiorah. 2000–06 | 9 | 35 | 44 | 44 | ESR 2000–06 | 487 | 0 | 487 | 5 | 492 | EAKR 1994–99 | 10 | 151 | 161 | 168 | 329 | Koheesiorah. 1994–99 | 7 | 31 | 38 | 38 | ESR 1994–99 | 0 | 26 | 26 | 26 | Kaikki yhteensä vuonna 2008 | 1 086 | 268 | 1 354 | 173 | 1 527 | Yhteensä vuonna 2007 | 288 | Tässä taulukossa esitetään kaikki EAKR:n, ESR:n ja koheesiorahaston osalta tehdyt korjaukset eikä pelkästään niitä, jotka ovat tulosta toimenpiteestä 1.3. Luvut ovat alustavia ja saattavat muuttua komission tilinpäätöksessä vuodelta 2008. Liite 1 b – Yksityiskohtaiset tiedot vuonna 2008 tehdyistä rahoituskorjauspäätöksistä ja keskeytyspäätöksistä Jäsenvaltio | Ohjelmakausi | Rahasto | Ohjelma | Määrä (milj. euroa) | Viittaus toimintasuunnitelman toimenpiteeseen | Rahoituskorjaukset | Saksa | 1994-1999 | EAKR | Berliini | 12,90 | 1.3b | * Saksa | 1994-1999 | EAKR | Thüringen | 81,43 | * Yhdistynyt kuningaskunta | 1994-1999 | EAKR | West Midlands Tavoite 2 | 0,33 | Portugali | 1994-1999 | EAKR | Alentejo | 0,35 | 1.3b | Portugali | 1994-1999 | EAKR | Iniciativa para a Modernização da Indústria Têxtil (IC IMIT) | 5,58 | 1.3b | Alankomaat | 1994-1999 | EAKR | Groningen-Drenthe | 4,62 | 1.3b | Yhdistynyt kuningaskunta | 1994-1999 | EAKR | Industrial South Wales | 14,94 | 1.3b | Yhdistynyt kuningaskunta | 1994-1999 | EAKR | Highlands and Islands | 10,42 | 1.3b | Saksa | 1994-1999 | EAKR | Sachsen | 158,08 | 1.3b | Kreikka | 1994-1999 | EAKR | Tieliikenteen akselit | 30,10 | 1.3b | Suomi | 1994-1999 | EAKR | Tavoite 6 1995–1999 | 0,44 | 1.3b | Välisumma | 319,19 | * Espanja | 1994-1999 | Koheesiorah. | – | 3,11 | * Espanja | 1994-1999 | Koheesiorah. | – | 23,20 | * Kreikka | 1994-1999 | Koheesiorah. | – | 5,15 | Välisumma | 31,46 | Yhdistynyt kuningaskunta | 2000-2006 | EAKR | North West + URBAN/Välisumma | 24,8 | 1.2, 1.3a | * Portugali | 2000-2006 | Koheesiorah. | – | 1,55 | Espanja | 2000-2006 | Koheesiorah. | – | 1,52 | 1.3a | Espanja | 2000-2006 | Koheesiorah. | – | 6,38 | 1.3a | Espanja | 2000-2006 | Koheesiorah. | – | 0,77 | 1.3a | Espanja | 2000-2006 | Koheesiorah. | – | 1,24 | 1.3a | Kreikka | 2000-2006 | Koheesiorah. | – | 23,26 | 1.3a | Välisumma | 34,69 | * Ranska | 1994-1999 | ESR | Guadeloupe | 9,19 | * Irlanti | 1994-1999 | ESR | Employment-yhteisöaloite | 12,72 | * Yhdistynyt kuningaskunta | 1994-1999 | ESR | Resider Tavoite 2 | 0,57 | * Yhdistynyt kuningaskunta | 1994-1999 | ESR | Northern Uplands Tavoite 5 | 1,19 | * Suomi | 1994-1999 | ESR | Tavoite 6 1995–1999 | 0,09 | * Saksa | 1994-1999 | ESR | Land Bremen Tavoite 3 | 1,93 | Välisumma | 25,69 | Kaikki yhteensä vuonna 2008 | 433,90 | Keskeytykset | Italia | 2000-2006 | EAKR | Puglia | - | 1.2, 1.3a | Interreg | 2000-2006 | EAKR | Ranska/Yhdistynyt kuningaskunta | - | 1.3a | Interreg | 2000-2006 | EAKR | Medocc | - | 1.3a | *Interreg | 2000-2006 | EAKR | Italia/Albania | - | Espanja | 2000-2006 | EAKR | 9 välittävää elintä | - | 1.3a | * Bulgaria | 2000-2006 | Koheesiorah. | Kaksi hanketta tiesektorilla | - | Italia | 2000-2006 | ESR | Calabria Tavoite 1 | - | 1.3a | Luxemburg | 2000-2006 | ESR | Tavoite 3 | - | 1.3a | Yhdistynyt kuningaskunta–Skotlanti | 2000-2006 | ESR | Tavoite 2 ja Tavoite 3 | - | 1.2, 1.3a | Luxemburg | 2000-2006 | ESR | Equal | - | 1.3a | * Ei kuulu toimintasuunnitelmaan. Liite 2 – Yhteenveto rahoituskorjaus- ja keskeytysmenettelyistä, jotka olivat meneillään vuoden 2008 lopussa Rahasto/kausi | Meneillään olevat rahoituskorjaus- ja keskeytysmenettelyt | Arvioitu määrä (milj. euroa) | Lähde (menettelyjen määrä) | Menettelyjen määrä | Ohjelmien/hankkeiden määrä | Komission tarkastus | Ohjelman/ hankkeen päättäminen | OLAF | ECA | EAKR 2000–06 | 51 | 71 | 783 | 39 | 0 | 10 | 2 | Koheesiorah. 2000–06 | 52 | 74 | 167 | 31 | 20 | 0 | 1 | ESR 2000–06 | 13 | 13 | 257 | 12 | 0 | 0 | 1 | EAKR 1994–99 | 48 | 50 | 1 233 | 17 | 9 | 20 | 2 | Koheesiorah. 1993–99 | 7 | 8 | 5 | 2 | 4 | 0 | 1 | ESR 1994–99 | 14 | 14 | 387 | 0 | 14 | 0 | 0 | Kaikki yhteensä vuonna 2008 | 185 | 230 | 2 832 | 101 | 47 | 30 | 7 | Luvut ovat alustavia ja saattavat muuttua komission tilinpäätöksessä vuodelta 2008. Mahdollisten korjausten ”arvioitu määrä (milj. euroa)” on paras arvio, kun otetaan huomioon tarkastusten jatkotoimien tilanne, korjaavien toimintasuunnitelmien täytäntöönpano ja jäsenvaltioille toimitetut lopullista kantaa koskevat kirjeet. Liite 3 – Toimintasuunnitelmasta jäljellä olevat meneillään olevat toimet (jotka sisällytetään yhteiseen tarkastusstrategiaan vuosiksi 2009–2011) . | Alkuperäinen toimenpide vuonna 2008 | Jäljellä oleva toimenpide vuonna 2009 | Tarkistettu indikaattori | Määräaika | 1. Rakennetoimia koskevan yhteisen tarkastusstrategian mukaiset toimenpiteet kaudeksi 2000–2006 | 1.1. | Tehdään kohdennettuja tarkastuksia johtoelimissä, joihin liittyy suuri riski (2000–2006). | Seurataan suoritettujen 47 tarkastuksen tuloksia ja suoritetaan 4 lykättyä tarkastusta. | Tarkastukset suoritettu ja seuranta saatettu päätökseen tehokkain tuloksin – kohtuullinen varmuus siitä, että järjestelmä toimii tehokkaasti korjaavien toimenpiteiden toteutuksen suhteen. | 31.12.2009 | 1.2. | Saatetaan päätökseen seuranta, joka koskee jäsenvaltioiden nykyisten 27 korjaavan toimintasuunnitelman täytäntöönpanoa vakavien puutteiden korjaamiseksi näiden jäsenvaltioiden hallinto- ja valvontajärjestelmissä. | Saatetaan päätökseen 13 korjaavan toimintasuunnitelman seuranta. | Korjaavat toimintasuunnitelmat (EAKR 7/ESR 6) saatettu päätökseen jäsenvaltioissa tehokkain tuloksin. | 31.12.2009 | 1.3a ja 1.3b | Saatetaan päätökseen kauden 2000–2006 osalta 20 keskeytys- ja rahoituskorjausmenettelyä, jotka ovat parhaillaan käynnissä, sekä 34 rahoituskorjausmenettelyä kauden 1994–1999 lopputarkastusten osalta. | Saatetaan päätökseen kauden 2000–2006 osalta 7 jäljellä olevaa keskeytys- ja rahoituskorjausmenettelyä sekä 17 jäljellä olevaa rahoituskorjausmenettelyä kauden 1994–1999 lopputarkastusten osalta. | Keskeytys-/rahoituskorjausmenettelyt saatettu päätökseen jäsenvaltion hyväksymien korjausten kautta tai komission päätöksellä 24 kuukauden määräajassa. | 31.12.2009 (30.6.2009 kautta 1994–1999 koskevien menettelyjen osalta) | 1.4. | Seurataan yksittäisiä sisältövirhetapauksia tarkastuslausuman 2006 osalta sekä mahdollisia järjestelmää koskevia seurauksia. | Ilmoitetaan lopullinen kanta 14 jäljellä olevan yksittäisen virhetapauksen osalta ja saatetaan päätökseen käynnistetyt 20 rahoituskorjausmenettelyä. | Rahoituskorjausmenettelyt saatettu päätökseen jäsenvaltion hyväksymien korjausten kautta (tai komission päätöksellä) tai päätetty ilman korjauksia (jos komissio hyväksyy jäsenvaltion perustelut). | 30.12.2009 | 3. Varotoimet kauden 2000–2006 ohjelmien ja hankkeiden päättämistä varten | 3.1. | Saatetaan päätökseen toimien päättämisestä vastaavien elinten työtä koskeva tarkastuskysely (2000–2006). | Saatetaan päätökseen toimien päättämisestä vastaavien elimien 30 tarkastuksen seuranta ja suoritetaan 2 lykättyä tarkastusta. | Tarkastukset suoritettu ja seuranta saatettu päätökseen tehokkain tuloksin – kohtuullinen varmuus siitä, että toimien päättämisestä vastaava elin toimii tyydyttävästi päättämisen valmistelun ja korjaavien toimenpiteiden toteutuksen suhteen. | 31.12.2009 | 4. Varotoimet ohjelmakautta 2007–2013 varten | 4.1. | Vaatimustenmukaisuuden arviointia koskevien kertomusten ja lausuntojen tarkastelu | Saatetaan päätökseen vaatimustenmukaisuuden arviointia koskevien kertomusten ja lausuntojen tarkastelu 152 ohjelman osalta. | Kaikkien jäljellä olevien ohjelmien asiakirjatarkastus. | 30.9.2009 | 4.2. | Kansallisten tarkastusstrategioiden tarkastelu | Saatetaan päätökseen kansallisten tarkastusstrategioiden tarkastelu 67 ohjelman osalta. | Kaikkien jäljellä olevien tarkastusstrategioiden asiakirjatarkastus. | 30.9.2009 | [1] KOM(2008) 97. [2] SEC(2008) 2756. [3] Luku on alustava ja saattaa muuttua komission tilinpäätöksessä vuodelta 2008. [4] Ohjelmien/hankkeiden yhteismäärä on suurempi kuin toimintasuunnitelmassa alun perin ilmoitettiin, koska koheesiorahastohankkeita on lisätty. [5] Komissio hyväksyi tiedonannon komission toimintasuunnitelmasta yhdennetyn sisäisen valvonnan kehyksen luomiseksi 3. helmikuuta 2009. [6] KOM(2008) 866. [7] SEC(2008) 2649.